Odporúčame aj: Reakcie politikov na rozhodnutie Kisku opäť nekandidovať

Bratislava 15. mája (TASR/Teraz.sk) - Prezident SR Andrej Kiska nebude kandidovať v budúcoročných prezidentských voľbách. Oznámil to v utorok poobede v Prezidentskom paláci. Ako vyplýva z jeho vyjadrení, z politiky sa úplne stiahnuť neplánuje.Prezident oznámil, že na rozhodnutie neuchádzať sa o znovuzvolenie vplývalo viacero faktorov, jedným z najdôležitejších bolo želanie venovať viac času rodine.uviedol.Kiska priznal, že silným faktorom, ktorý ovplyvnil jeho rozhodnutie, bola politicko-spoločenská situácia, poznačená rastúcou nedôverou verejnosti v štátne inštitúcie, ktorá vyvrcholila po násilnej a doposiaľ neobjasnenej smrti novinára Jána Kuciaka a jeho partnerky Martiny Kušnírovej. Pripustil, že v rámci úradu išiel na hranu svojich prezidentských právomocí, a takisto sa zapájal do politických sporov, ktoré považoval za dôležité pre formovanie charakteru krajiny." zdôraznil Kiska.Skonštatoval zároveň, že jeho postoje nevyvolali len pozitívne, ale i negatívne emócie. Preto bude podľa neho lepšie, ak úrad prezidenta neponesie tieto príbehy konfrontácie do ďalšieho obdobia.uviedol.Prezident poukázal zároveň na to, že naprieki rekonštrukcii vlády, ku ktorej prispel verejný tlak, nenastal na Slovensku skutočný obrat k lepšiemu a slušnejšiemu.zdôraznil a dodal, že cíti osobnú zodpovednosť prispieť k takejto zmene. "Budem preto premýšľať, ako najlepšie využiť autoritu a dôveru veľkej časti verejnosti, aby som po skončení prezidentského mandátu prispel k začiatku novej politickej éry na Slovensku. Spojiť tých, čo sú nielen ochotní, ale aj schopní vládnuť zodpovedne a slušne," uviedol. Viac chce prezradiť po jesenných komunálnych voľbách.Prezidentské voľby budú na jar 2019. Parlamentné politické strany Smer-SD, SNS, Most-Híd, SaS, OĽaNO a Sme rodina ešte stále nepredstavili svojich prezidentských kandidátov. O menách väčšina diskutuje, niektoré už rozhodli a kandidáta predstavia čoskoro.Záujem o palác už prejavili Radovan Znášik, bezpečnostný analytik Juraj Zábojník a politický analytik a pedagóg Eduard Chmelár. Predbežný záujem mal deklarovať aj sudca Najvyššieho súdu SR Štefan Harabin. O post sa hlásil aj finančník Imrich Béreš, ale z jeho vyjadrení vyplýva, že napokon zrejme kandidovať nebude.